दशहरा के दिन अमृतसर में हुई रेल दुर्घटना के बाद से रेल राज्य मंत्री मनोज सिन्हा कई चीजों को लेकर बयान देते नजर आ रहे हैं. वह रेलवे का बचाव करने में लगे हुए हैं. इस बार उन्होंने कहा कि अमृतसर पुलिस कमिश्नर द्वारा कही गई बात पंजाब सरकार का एक अधिकृत बयान होना चाहिए. उन्होंने कहा- रेलवे ने रावण दहन के कार्यक्रम की अनुमति नहीं दी थी इसलिए रेलवे इस हादसे में दोषी नहीं है. इससे पहले रेल राज्य मंत्री मनोज सिन्हा ने अमृतसर में दशहरा मेला के दौरान पटरी पर आए लोगों को रौंदने वाली ट्रेन के चालक के खिलाफ कोई भी दंडात्मक कार्रवाई करने से साफ इनकार कर दिया था.